Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: A 31/2005. (II. 15.) Korm. rendelet értelmében a bejelentett bankszámlaszám módosításához a számlát vezetõ hitelintézet hozzájárulása szükséges abban az esetben, ha az ügyfél és a hitelintézet erre vonatkozó megállapodását az
Paragraph Index: 906

7. Gépjármûadatok: Gépjármû-azonosító: Meg kell adni az Irányító Hatóság által hivatalos közlemény formájában kiadott, a támogatási kérelem benyújtására nyitva álló idõszak elsõ napján hatályos gépkatalógus részét képezõ gépjármû-katalógusban szereplõ beszerzendõ gépjármû 8 jegyû azonosítóját (4+4 karakter). A gépkatalógus részét képezõ gépjármû-katalógus úgy lett kialakítva, hogy minden típus esetén, külön gépazonosítóval szerepel benne: – az adott típus alapára, amely tartalmazza a 9/2008. FVM rendelet 2. számú melléklete szerinti kötelezõen beépítendõ eszközök árát („A” felszereltségi szint), – az adott típus alapárán felül az egyes igény szerint beépíthetõ eszközök árával növelt alapárat („B” és „C” felszereltségi szint), – az adott típus alapárán felül az összes igény szerint beépíthetõ eszközök árával növelt alapárat („D” felszereltségi szint). Abban az esetben, ha valamelyik típus alapváltozata tartalmazza az egyik vagy másik igény szerint beépíthetõ eszközt is, akkor az alapváltozat helyett csak az adott, igény szerint beépíthetõ eszközt tartalmazó felszereltségi szint került feltüntetésre a katalógusban. Fontos, hogy a beszerezni kívánt gépjármû azonosítása az ebben az adatblokkban megadott gépazonosító alapján történik, ezért gyõzõdjön meg arról, hogy az itt megadott azonosító a ténylegesen beszerezni kívánt beépítendõ eszközöket is tartalmazó gépjármû azonosítója. Amennyiben a támogatási kérelemben csak a kötelezõen beépítendõ eszközöket tartalmazó gépjármû azonosítóját adta meg, akkor a késõbbiekben az igény szerint beépíthetõ eszközök árának elszámolására nem lesz lehetõsége! Gépjármû megnevezése: Meg kell adni az Irányító Hatóság által hivatalos közlemény formájában kiadott, a támogatási kérelem benyújtására nyitva álló idõszak elsõ napján hatályos gépkatalógus részét képezõ gépjármû-katalógusban szereplõ beszerzendõ gépjármûgyártmány és -típus megnevezését. Gépjármû tervezett beszerzési ára: A gépjármû tervezett nettó beszerzési árát kell forintban megadni. A beszerzési ár meghatározásakor vegye figyelembe a 9/2007. FVM rendelet 2. számú melléklete szerinti kötelezõen beépítendõ eszközök, és amennyiben releváns, az igény szerint beépíthetõ eszközök árát is. Példa: Gondosvár település önkormányzata le kívánja cserélni a falugondnoki szolgálat ellátásához használt kisbuszt. Az újonnan megvásárolni kívánt 9 személyes kisbuszt a legközelebbi márkakereskedõtõl kívánják beszerezni. A kisbuszt a kötelezõen beépítendõ eszközökön kívül sötétített oldalüvegekkel kívánják megvásárolni. A márkakereske- H I V A T A L O S É R T E S Í T Õ 2008/15. szám dõtõl kapott árajánlat nem tartalmazta az összes kötelezõen beépítendõ eszköz árát ezért azokra, illetve az üvegek sötétítésére egy másik kereskedõtõl kértek árajánlatot. A beszerzési ár megállapítása: – A márkakereskedõtõl kapott árajánlatban szereplõ nettó vételár (A): 8 500 000 Ft. – A hiányzó kötelezõen beépítendõ eszközök beépítésére kapott árajánlat szerinti nettó ár (B): 350 000 Ft. – Az oldalüvegek sötétítésére kapott árajánlat szerinti nettó ár (C): 150 000 Ft. – A kisbusz beszerzési ára (A+B+C): 9 000 000 Ft. A példában szereplõ beszerezni kívánt kisbusz gépjármû-azonosítójának a gépkatalógus részét képezõ gépjármû-katalógusban az adott kisbusz C felszereltségi szintjéhez tartozó 8 jegyû azonosító számot kell megadni. Gépjármû tárolásának helye: Adja meg a beszerzendõ gépjármû tárolásának pontos helyét (irányítószám, település, utca, házszám vagy helyrajzi szám). Tervezett gépkocsifutás havi szinten: Adja meg a beszerzendõ gépjármûvel kapcsolatban annak tervezett gépkocsifutás adatát km-ben, a csatolt szakmai program alapján, figyelembe véve a támogatási kérelemben megjelenített szolgáltatással érintett települések közötti távolságot, a szolgáltatással érintett ellátottak számát stb.

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes